
Qaiot na Ministerio de la Mujeres, Géneros y Diversidad de la Nación cha'aye ishet ra naye 
na lo'ogui na imauec na alpi' taq na sac'ena', taq ñe laqtaq ye Gobierno Nacional ra iauo'o na 
enec na'api. 


Na uetapiguipi na n'uananaga taq na sac'enam saishet ra gaitagayagan ra ishet ra 
n'tagayagac onolec, cha'ashe ishet ra qayayatetac imauec na shegauapi taq na na'agopi'. Ra 
setagasoc nena n'uanaganagac uasuelec ra chegoctague ishet ra qaiaiatetac ra saishet ra 
ena'am, nache ishet ra na política taq na lliquiagac ra qantel'a' taq ra qaitauan ishet ra 
hn'naetegue na políticas taq no'onataganagac ra napa'aguena taq ra qaiauat'ton na 
l'enecpi. 


Na qaro'onataganagac ishet ra secha'anague na lenecpi na alpi taq LGBTI+, taq ra 
sa'añaqchetac na qaiot'taqpi ra qaiauagacheguesheguemec ra qanaralagat na la'añagayec 
taq iauo'o ra sac'en'am napi. 


Ishet ra ñachat'taguet ra latagac na no'onataganagac ra qaichagana na enam'ma' taq na 
nasat'tagac na uetapiguipi naua alpi taq na LGBTI+. 


Qalagaye ishet ra so'otac ne'ena nache ishet ra senataganac na imauec na naqtaqa. Taqaen 
ishet ra sootac ra ralagayaqa ne'ena naponaqa nache ishet ra saiatenaq na n'cuen'bataga 
taq ishet ra qaiuerauec naua. 


Ena sello editorial nachená na paigui nam proyecto ra qaimalec ra qal'iona' nam nvillagac, 
ntagayagac taq nam  qaivetaeque ra  qanayeguelec nam nqaec taya'gue ra 
ganauagayagasheguem na Argentina ra ¡alegá'pi taq niot'ta'a nam sauoqtaeque. Nam 
galapota'guet onataganagat him'ma'aguet ra qailotaeque ra qaya'anné ra egó qay'uen ra 
onataganagac ra pagaguenadac, ra qaya'agat'tá taq ra qaiachagan nam ncuen'natadá ra 
ishet ra mitaganagaec/nataganagaec. Nache uo'ó ca uetaigui ca yo'oqchegui nvenaganadá 
nanet'tané qailotagui ra nachená na egó cheqa'gue taq na niot'ta'a, ra taqaen ra 
nasheteguet na ralagaec latagac ra qaio'ot taq ca ncuen'nataga, nache ia'añaqchet ca 
ralagaec nvenaganadá nache ishet ra qaicá ca etec ca sonagta'a nache nalotec ra eta'a'pi, 
him'mavecpi. 

Ua'auñe na'aqteguec 


So cheta'ague ra qay'voó so pa'atec vii 2019, ñe Ministerio de las Mujeres, Géneros y 
Diversidad de la Nación hivotaeque ¡acolec ca onatec sa'la'agaec, ¡ereñé cam 
etapeguec ra ltagayagac yo'oqcheguí cha'yé quetapegue'uá ra ishet ra eta'api ra 
nacheyé cam cheqa'guepi. Cam onolec qailotagui quitagac nasheguem taq quelec 
nam laponagacpi na alpipi, feministas taq nam niot'ta'a nam sonagta'a ra mashe 
sagalshe'gué qanauagayagatasheguem taq qaimagtapeguec na nerec taq ra, maeche 
lven'nataga ra shetaeque naralagatttaguet nam saqgai'yamagaren ueta'a, nache 
qaiconeguet ra egó qoyasheguem cam nashelté nache qanpogoené". 


Qayajatetec nam loquiagac ra shetaeque ra qay'uat'ton nam eta'api enauac nam 
chega'guepi ra sagalshegué nam na'aqtaganagac taq ra ishet ra maeche 
ñauat'tonaga' naetagá laiolec camayé; qalaq nagui qolagtá ñoqtaqta'a nam 
nachagná qoyoqteguelec ca qay'uetaeque. Qayfñogot ra eta'api enauacpi nam 
chega'gue nache naigui ra gaila'ac ra egó’ llaq uota'ae nam qay'votaeque nam alpipi 
sonagta'aguet nam nyelogo ra llaq'etá ra qai'Yottapegá nam alpipi taq na LGBTI+ ra 
egó' natagaen ra sagay'voó ndovec nam iallep'pi. Taya'gué ra eta'apí nache naigui, ra 
nacheyé, gayo'ot ra nache ishet ra qanogchenagará'. Qaylognaganá, ra llag'etá ra ra 
selogta'a ra ñaq'hectá ra uoó nam na'agtaga qauempi ra qayasagtalecpi nam alpipi 
taq nam niot'ta'a latagacpi hena'am na aló ra egó natagaen ra nachená na ueta'a nam 
niec ra hil'lotegué' taq nte'lá, qoyetegá qaymaqteguelec naquicheguemé' natagaen ra 
nacheyé. 


Sanmé ra shenagtá esá ra naguí qanalognec nam onatac ueta'a nam niecpi taq nam 
ntelaga nache cheoqgtot ra uetalec nam cheqa'gue enauac ra saq'ena'a. Nam 
na'agaté, nam añagatagac taq na nachagná ncuen'nataga ra ngqanagateguet 
Yyasagtalec nam alpipi nache uo'ó ndo'oguet qomé enauac cam ua'gué taya'ge na 
anachalagac taq nam arhuó ra uetapigui nam enec. 


Natagaen ra qay'uen ra nacheyé napi niot'ta'a uet'a ra etec na saq'ena'a':na uetapigui 
na sonagta'a, nam nvenaganaga taq nam niot'ta'a sonagtalec, natagacpi, no'ontecpi 
ra mashe nayateta ra ñaqvo'ó nam laguec nam sonagtalec ra nataqaen ra mashe 
iachetec ra ntelaga. Ra etapeguec, nache enauacpi ra setauanaq ra so'onataganag ra 
gailotagui ye cheqa'gue taq ra niot'ta'a taq ra nmeh'naganagac ra qaya'asonagui ra 
ishet ra qaicuen'natea ra mashe hivvitot ca mpe'eneguet, saishet ra onolec ca 
chega'gue, qalaq natagaen ra hileguevó na sonagta'a, cam etec nam garvo'pi, tag 
nam camachaqcá. 


Mashe qalshe'gué napi femenictas mashe talagatec taq rquictapegue'vá nam onatac 
ua'a nam niec iaqa'a taq nam ntelaga nache iapac ra talec nam alpipi taq na 

no'ogoyagac hena'am na aló, nche qaiasaqtalec nam taia'gue nache ueta'a ra egó 
iachetec ra qailotapigui ra maiche yo'oqchegui ra qaio'ot cam nvenaganaga. Nache 
erá, so cheta'gue ra qaicolec ca qaivetaeque, ñe Gobierno Nacional iacolec cam 
ua'gue nam ontaganagac na ntelaga cam ua'tañeguet nam agtaganagac yo'oqchegui. 


Saqpa'a, som souaqtaigui nalolaĝa lenagat COVID-19 Yachogotagui so ntelaga nache 
naigui ra ganogtayapigui qaya'auagachiguiñé. Nache no'onagatañé ra iatec ra iaguec 
ra onataganagac ra nache'eta'ae taq gayuen ra enauac chalatagac ra nacheyé ra 
ishet ra yo'oqchegui uoó taq ra añagatagac ra nacheyé qanyeguelec. Enapi 
ontaganagac so ua'auchiguiñé togoshec saishet ra gailad ra ueta'a nam laiñé ra 
mashe qailota'a iatec taq cam ua'ague nyec. 


Nache qay'uata'guet ca yooqchgue quitagac onolec nache qoianagui ca yataqta 
lashevé, ontac ra ishet ra qayauatton nam Iqui'ic taq na na'aga'té ra uetapigui ra 
naloqtetapeguec ye yooqcheguí nvenaĝanaĝa ra eta'api. 


Seyatenag ra togohec na'agtaganadc saishet ra cheta'gue qalaq nagui nache qay'uen 
ra egó nacheyé himmavec nam ntagayagac ra mashe gayachetegue ra ua'autec ra 
ganguigattapeguec nam enecpi ra nte'lá ra yaconeguet nam ntelaĝá. Ra quetalec na 
maeche chegoqta'gué latagacé taq nam justicia ueta'a, ra qaimalec ra qanaconaguí 
qaioot taq qailotaeque ra eta'apí, nache enauac ra ño'ogoyec ñe Estado argentino ra 
mashe na'añagat ra yauatotec ra nachená na qailotaeque ra qayalecná', cha’ nacheyé 
qailotaeque qanquiegatec nam enecpi nam shegap'pi ra qante'lá nache henam nam 
nteltagatecpi. 


Qomi’ uetroot ra uetraguelec nam togoshec agtaganagac ra sonagta'a ra 
sepa'aqcheguem ra lataæaraec ra sachoqtec ra mashe seconagaguet. Nache 
shenaqtapeguec ra himmavec, enauac ra hin'nogote'uá ra ntelaĝa ra qairen na no'ón, 
saishet ra ndotec nam sonaqta'a sachogotchichiguiñá nataqaen ra sauoqoo cam 
seuenaqtaeque. Nache ishet ra qolaqtá ra ñaq uo'ó ca qaro'onatecpi nam, nache 
nataqaen ra ishet ra qanamagasogoic nache ishet ra hiv'vat'ton ra nachet'talec yem 
ntelagapi taq ra mashe s'otaqtec ra qomi' Estado. Sevataqa'a nam yo'oqchegui neré 
ra ganauagayagasheguem nache onataganagat ra mashe hittauatec ra 
ganauagayagasheguem nam sonaqta'a ra enauac shenaqta'a. 


Pilar Escalante 

Subsecretaria de Políticas de Igualdad 

Naqtaqa ua'uñe' 


“Nam shenaqtá maeche gartagayagac”. 


¿Chaq che'etó' ra sevenaq ra setagasoqpiguí nam ntelaga? ¿Chaq che'etó' ra uo'ó 
camayé ra he'nam ra nacherá onolec cam ueta'a nam nyecpi ra gayuotaae nam 
ntagayagac? ¿Cam etec ra ishet ra nacheyé ra onataganagat nachecá onolec ra egó' 
q yogoñé”? ¿Ne Estado ishet ra maiche yacolec ca etec?. Enauac ená nataganagac 
chegogtot ra mashe setagasoqtepiguí nam ntagayagac ra nachená na ntelaga taq 
nam enauacpi ra qailo'guet. 


Nam garoonataganagac ntelaga nachenapi na sammé ra qaio'ot ra qalapagañé 
nache'etae nache qailooguet nam nvenaganaga yo'oqtá taq maichená taq nam 
shegauá ''llapí. Qalaq ra sagaicolec ra qoyanec, nache qaya'anec ra nachñe qomé 
pa'achiguiñegue nam laiñé nache ishet ra sag'hen ca hil'lo'guet nam niot'ta'api taq 
nam laiepi cam chega'guepi. 


¿Cam uagué ca pagaguenagaqui ra seuegue' nam i¡aleqíqa? ¿Cam shetec ra 
ñayamagateguet nam laoqnec cam yo'onataganaga' taq ñe pagaguenaga' nam 
ñaqpioecpi? ¿Chaq ua'gue ra ishet ra selalec ca ua'a ra ishet ra qante'á ñe hicomé”?. 
Enapi ra talec nam nven'natagapi, ram cheta'gue nache egó he'nam ra maeche 
Ica'ate'ouá, nachená na egó' nacota'ae na nyelogó taq nam qauempi na'agtecpi ra 
egó’ talecpi nam lo'ogayagacpi ra hena'am nam alpi taq ra ishet ra qoiectegá ra 
maeche lao'onatec nam ntagayagac yo'oqchegué nache egó' napagah'lec ra eta'api 
enauac nam chega'guepi. 


Nem qailotagui ra nacheyé ra qanayeguelec Iquet ra saishet ra yo'oq qalaq uo'ó ram 
natagaen ra saq'ena'a nache qanaloqnec nam onataganagac ra ntelaga natagaen taq 
na laiepi ra uo'opi cam gando'oguet nacota'ae cam etec nam chegague. Nache, 
nae'taga ra nachená nam ntelaga ra mashe qaicoua'ae nam qgaitagtapigui yo'ogtá, 
nagui ra mashe gaia'alec ra qaltaĝa qaicolec nache ishet ra qaitagtapiguí nam naa: 
nam aló latagacó taq nam nachogoyec, napi sag'ena'api sonagta'a, qaicá ca 
no'onatac taq ra soche caraco'lec ra nam onataganagac, saishet ra uoó cam 
gaisheten, saq'ena'api na chega'gue nache qaicá ¡aleguevó nam ntagayagac taq nam 
nquiega iaguec nam etegá qauemaec ialé. 


Ne Estada egó paayaguet nam enecpi, nache ishet ra hive'lec taq ianec ra nache 
eta'api nam onataganagacpi taq qante'lah. Nam qoietapeguec ra qanogchenagatec 
nam ntagayagac ra gaynattac cam etec nam yo'oqchegue natagacpi ra mashe 
naloguiñe, nam qauem na na'aqtecpi, nam nanettañe leyes, ra cam etec ra 

naco'naepi nam nauo pi taq nam ueta'a maeche Ima', taq na enauacpi laiepi, taq ra 
mashe qaishetá na ralagaec nataĝac ñe organización ra salamae na saq'en. 


Ñemayé Ministerio de las Mujeres, Géneros y Diversidad qomi’ gaconegaló ra so'otaq 
nam qay'uetaeque togohec quetalec na movimietos nam alpipi ra mashe na'attañe na 
sagqay'Yamagaren ra mshe uetalec nam nerec yo'oqchegui mashe saqal'she'gué nam 
viipí. Qaiñectapegueuá ra nagui ñe Estado paayaguet taq ya'añaqchet taq 
ia'auaĝachiguiñe cam ltagayagac uetañeguet na maeche lama' ca ueta'a nache egó’ 
nacheyé ra qailotagui ra ishet ra eta'api. 

¿Negue’ná napi ntelaĝa? 


Seyaganaga nam noonatec ueta'a na nŷectpi taq nam ntelaĝa himmavec nam 
shetaeque gayo'otpi enauac na na'agat'té cha'aye maeche qoroĝot ra qarca'alaĝaqui 
taq enauacpi nam qaraiepi. Nvoshaĝac, nioĝonaĝac, maĝasonaĝac, alaeque ca 
asheh'naĝaná nataqaen ra uo ca al'lotegue nogotelé/ec, ca mshe iesá ¡a'agaqui ra 
mashe uoó ca lvetaganadá cha'yé iv'ven ra qaitauanec ca camachaqcá, nachená na 
qaicolec ra qanoqchenaĝatec, nacheyé ra ia'amaqcheguiñé taq ra nalletañé na 
chalataĝac. 

=> Napi ntelagapi nachená na qay'uen 


Tukuyninchis kawsayninchispa Himmavec, taq enauac ra qomelé nache nam 
chalatagac seuenaq nam ntelagapi. Ra setagasógtegá nam nallec, no'gotpi, ra 
seloqo'guet na qanachalatagac: cam seuenaqaeque nam sonaqgtaigui shegap'pi ra 
saloqtaeque taq ra sauoqo' ca camachagcá. 


Nam ntelaga ishet ra qayañogot chayé saishet ra qaisheten, chegoqtapigui nam 
nauo'pi taq nam ueta'a na Ima; qaichegotaigui nam yo'oqchigui ueta'a hil'lotegue' 
nam nanet'tañé ra esá ra qaytauanec, qalaq ishet ra natqaen ra qaimetec taq ishet ra 
taiguí nam mercado. Era ra etapeguec, ishet ra seuattonaq nam enauac 
yalectapeguevó ra nacheyé ntelaga. Estado, Mercado, sonaqta'a qarma’, qaruo'pÍ. 


Nachena'am, uo ra qaiviteguet na chalatagac ra nachená na ntelaga ra ueta'a nam 
shegaua natagaen ra nví' ra hiven nacheyé ra maeche pa'aiot: som ua'auchiguiñé 
negot, ra mashe hivitá ye nquerogo nataqaen na shegauapi ra saishet ra piguiñé 
nache hivven ra qaitauan. Enauac qay'uen ra uoó ca ntauanaganagac ra esá ca 
ntelaga ra nataqaen ca shegaua ra pa'ata'aguetpi, enapi ra hiven ca ntavanaganagac 
enauac ra loonataec nache ishet ra natagaen ra ro'onatagan camachagcá. 


Ena orgnización social del cuidado nachená na latagac ra ishet ra naco'naepi 
himmavec nam hiven nache nataqaen ra nquictauec namyé nache ¡aconeguet na 
ntelagapi. Ena naigui ra qailoqnaganá na mashe ueta'a na ncuennataga ra qayauoó 
na Iquet'pi ra naigui na ntelaga (Pérez Orozco, 2006) nache ¡alega' na saishet ra 
ndotec nam shegauapi ra ueto'ot taq iacotapeguet nam ntelagapi qalagayé taqaen ra 
lapagañé nam nerecpi nache yayamagah'ñé, nam mercado onataganaga' taq ueta'a 
nam shegauapi, himmata'a sarasallé nache ishet ra lcataguí taq ishet ra 
nauagayagasheguem. 

Nache iachaĝan ra iatec nache ueta'a ra gaiuatton na onatac ra nache'etae ra 
so'otaqtec, ñaloqtenaq ra qaia'alec ra nachená ra taq nquiguecta'guet na añagac ra 
ro'onatagatecpi taq, ra nache'etae na na'agah'té, qaiauatton ra mashe lo'ó ra 
iapaguelec nache machiguiñé ra qaicá ca hivetaeque taq ra machiguiñe nam 
shegauapi. Ra gayayateteguet ra nachná na lo'ó cam qayvetaeque nache na onatec ra 
setagasogtapigui nam qaivetaeque taq na ntelaga, onolec na naigui ra mashe ia'atec 
ra mashe qanapagaguená ra nacheyé ra qalapotasheguem ye onataganagac ueta'a 
nam n'iecpi taq na ntelaga saishet ra qaisheten nache ioot ra naigui na sistema 
económico. 


Ra qaicá ntelaga sasashetaq ra ñogchenagatavecpi. Nache ra shenqta, ñe Estado 
nacheñé ra uetegué ra qomi'ntela'ló. Ye nerec Constitucion Nacional nache ianec ra 
iasoqot ra uapegué' ¡alagaguet ye nanet'tañé nache nae'taga ra lapapi nam mashe 
iasateguetpi internacionales ueta'a na enecpi nam shegauapi ra mashe iauat'ton nam 
niotta'a lamyagac cam shegaopi ra mashe qayayateguet nam qanayectalec 
ntagayagac ntelagapi. 


Ñe Estado argentino Jasateguet ra: 


Lsatagac ra napagah'lec nam chetaggue nayasheguem ra napagat'talec taq Itelaga 
cha'yé era qanogchenagat'tapeguec - Convencion sobre los Derechos del niño 
(1990). 


Yachaganec na instituciones pública ra mashe Yayateteguet ra qanapagat'talec taq ra 
qaiachagan nam enecpi na shegauapi ra mashe ¡esapi - Convencion Interamericana 
sobre la Protección de los Derechos Humanos de las Personas Mayores (2017). 


Yashetem nam shegauapi ra uo'ó na Isatagac ntelaga nam maiche lauo'pi ra ndoteguet 
nam onatagac nache quelec ra nacheyé enec ra ¡o'ot qalaq saishet ra qaye'enae ra cam 
etec, nache qaicá ca etec cam uetegué ca maeche lauo'pi taq ra mashe 
yah'nataganadaecpi - Convenio 189 de la Organización Internacional del Trabajo 
sobre las Trabajadoras y los Trabajadores Domésticos (2013). 


Auyamagat'tec nam lleguevó ra eta'api nam uetapiguí taq ra saishet ra 
saqanasheneguet/sagailo'guet ra soche Yogosa'a nam lo'goyagac taq nam latagaco ra 
cheqa'gue ená seguridad social taq nam qamachaqcá naloqnaganagac ra 


qanapagat'talec nam ueta'a, ialeguet na naachic na loonatac, nmalté ra 
nanet'talec/nanet'ta'aguet ra mashe tagaré, nataqaen ra qaicá ca lo'onatac uo'ó ca 
nagat'tec, na seguro, ntelaga taq na'achic ra ñaq nachalatagac - Principios de 
Yogyakarta (2006). 


Qaya'añaqchet nam na'agteguec ra qayalagatec nache nalotá" ra qaipactelec ra qante'lá 
na onatac ueta'a nam n'iec taq na ntelaga nam ¡allep'pi taq na alpipi - Compromiso de 
Santiago (2020). 


Qaytauan na shegauapi ra ueta'aguet na nalolaga saqpiguiné ra ishet ra na lleguevó ra 
qaytauanec ra uo ca iacota'aguet, taq nam nachaqná - Convnción sobre los 
Derechos de las Personas con Discapacidad (2008). 


Enapi nasatagac internacionales sesheta' ra qaiquiegatec nam qayuateca'a 
nacionales ra Jayamagatchighuiñé nam enecpi ¡acota'aguet nam coletac shegauapi. 
Ñe código Civil taq Comercial de la Nación ¡ectapiguí na qailemagtalec nam arvó pi 
taq ra “hima'guet na qaio'otpi taq enec ra ueta'aguet nam nayasheguempi ueta'a nam 
shegauapi taq ra yYayamaqchiguiñe nam  ñalec, ra qanapagattalec, ra 
nquictasheguem ra napagaguenagac ¡alecteguet ra naquitchiguemé" ra lañogoc taq 
ra saishet ra ndotec” (Art. 638). Nache ra etec, aualemagtalec na arvó' cha'ye uo'o na 
chegoqgchiguiñeguet ra qaiconeguet ra qanapagat'talec na enecpi nam ñaqpiolecpi 
taq na mashe ¡esapi. Ra ganagaguetega ra qaialemagtalec nache qanauachiguí 
enauacpi naettaga ca nayasheguempi, qalaq ra npe'eneguet nachehenam ca 
disposicioes. 


Nache gayo'ot na latagac ra uoó ca lashevé nataqaen ra qaicá, qaimitaeque ca 
nlagayec taq ra qaicá ca nlagayec, shenaqtega ra nache'eta'e qaio'ot na onatac nam 
niecpi taq na ntelaga na onolec onatac ra ueta'a. ¿Che'etó? Cha'yé qanayeguelec 
gaia'auagan nacherá ra añagac, jec na na'ag'té taq na onataĝanaĝatpi. 

So mashe goyogtegue nam togoshec na'agtaganagac, ená onataganagac soche 
qaipotalecpi taq qaipa'agatec na nloqnecpi nvenaĝanaĝa cha'ye qaipettegá ra 
saishet ra uo'ó ca iasaqte'uá noon talec na nvenaĝanaĝa enapi países. Cha'yé uoó na 
nqolaĝat nmanaganaga nooquiaga'pi nam ueta'a na ontanaĝanaĝac ra iaconeguet 
nam alpipi ra paayaguet na onatac ra nquiegatepeguecpi, na nmayagac taq na 
Isogoyec, himmavec na onatac ntelaga ndo'oguet namayé enauacpi, galag nam 
onatagac ra nquictauec cam ua'gué yo'ogtá nachená na qayayamagat'tec talec nam 
iallep pi. 


Qalaq nam LGBTI+, nataqaen ra ialecteguet nam nmagasogonagac na ntelaga ra 
saishet ra qaipa'aganavec nam lauó' taq qantategá na ntelaĝa ueta'a nam Ima cam 
etec ca l'llápi. Nache ra, nacheyé ra qay'uen ra ishet ra rcuen'natagan cam hilo'oguet 
enauac na nvenaĝanaĝa na ntelaga, ndavecpi ra ñaloqnaq nam nauo'pi, nam 
sonaqta'a ra nataqaen ra uo'ó ca no'onataganagat ra uo'ó ca qaiven. 


Ra mashe gayo'ogoren nam ntelaga nachená na qoietapeguec cha'ye egó mashe 
gay'uatton nachehe'nam na onatac. Qalaq ra saishet ra am qaisheten yogo'ye, nache 
saishet ra qaiqocha'a nam nerec uetalec ueta'a onataganagaqui aqalaq r ishet ra 
qaisheten, nam lapapi, nache ueta'a na saishet ra no'onagat'tá, nache qaica ra 
ganapagat'talec ena sonaqta'a. 


Ena'ama ra n'lotaguec 


Na qauem naagtecpi talec nam alpipi ra uoó ca nteltegá nachena na 
ganauagayagatasheguem na sonaqta'a ra jectá ra nquictasheguem na capitalismo. 
Ena sonaqta'aguet onatacpi ra nachená na qaioota chaye Yamagatagac ra 
gainogoteud ca onatac ra qaisheten, nache gaio'ot ra cheqa'gue na latagc ra egó 
saqaisheten nam alpipi. Nache ueta'a soche ocho hora laloqnec onatac pa'atauec ye 
maiche Ima, nache hiven ra qayayamagah'ñé cam etec nachaqná ra ishet ra ¡añogot 
ra ueta'a ca loonataganaqa'. Qaialoqnaganá, qay'uen nam nogot hiqovitá. Nache 
ishet ra esó qaishet, uoó camyé ra talagalec cam nvenaganadá qaishe'naganá, qay'ió, 
qaipeguen ra rqaqtá, taq qaiqosheleĝat na nogó. 


Nam organización ueto'ot taq ñaq ueto'ot qaiqolatec ra maeche nasolá' nam alpipi 
taq cam etepeguec ra nquictavecpi. Ra maiche quelec nam laloqnec ca lo'onatac 
ueta'a n'iec taq ra nte'lá cam l'llápi, nache qaicá ca llogoc ra maiche nvetapeguelá' ra 
maiche ntel'lá', cam etec ca tayague lo'onatac, napagaguenagac taq ra maiche ca 
etec ca Imanaganaga. Nam ntagayagac ra ntelaga ra nacheyé, ntagayagac ueta'a ra 
cam etec cam gar'raga". 


Nae'taga ra qoietegá nam alpipi ra egó saishet ra quelec na Idaga' ra ntelá, nam 
qauempi na'aqtec ra egó qaipoqneguet ra qaia'amen ra chesopi ra quelec ra 
hilllaeque ca onolec onatac. Ra mashe qayla'a nam nerecpi ca onatac ra saishet ra 
naet'tañé, cam ueta'a qaipactegué' taq ca saishet ra qaipactegué", nam alpipi ua'autec 
nam nerec nache egó’ qaicá ca lapotecpi. 


Nam mpa'atec vi'ípi nache yo'oq ra nquictavec na ¡aleguevopi nam alpipi na uo'o na 
onatac. Qalaq na hishectegue nam ntelagapi, nache saishet ra qailota'a ra qalotá' na 
ialectavopi ¡allep'pi. Nam sonagta'a país, nam naloqnec queta'aguet na onatac 
ntelaga na saishet ra qaisheten nache saishet ra eta'api. Nam n'nataganagac 
gailotagui ye Onatac ra saishet ra qaisheten taq Ro'ogoná na Ldagac na Na'a’ 
(EAHU-INDEC; 2023), nalletañé na alpipi iootacpi ialecta'uá nam onatac taq na 
quetalec nache laloqnecra saishet ra qaisheten. Ye 88,9% nam alpipi ¡alectavó na 
onatac nache laloqnec ye 6,4 naloqnec nache'etae. Qalaq ye, ndotec ye 57,9% nam 
¡iallep'pi ialectavó nam onatacpi, qalaq na uetegué' nache 3,4 naloqnec ra nache'etae. 


Nache hena'am hinnogonevó nam mercado onatac nache saishet ra eta'api, nam 
niot'ta'a ueta'a onatac ishet ra hinogonevó nam alpipi uetaa ye ye'emagtá cha' 
nachega'gue qailoqgnaganá nam na'agtecpi qauempi ra ntelaga. Nache ra qay'¡aganá 
nache qay'iot'tapegá ¡ashectec hena'am na chañé gailoto'ot nache egó logonec na 
asignación ra npe'eneguet na etapeguec ra qaipatagalec na qaiqolagachegue cha’ 
nam lo'ogoyagac ra ueta'a nam lo'onataganaga". Nache, nam ¡allep'pi naragayagañé 
nam i¡o'ot na industria ra egó nacheyé ra hil'lotaeque ¡o'ot ra egó npa'at'teguet tag 

maió ra qaisheten taq nam alpipi nache ueta'a na pa'atcheguem laloqnec nam ueta'a 
egó ntelaga, npagaguenagdac, taq onatac ueta'a na n'iec, onatac ra egó qoiatagui ra 
logoraec na laloqnec na etapeguec ra ntelaga. 


Ra saqanasheneguet iasheccheguem, taq napaĝanaĝat pa'asheguem chañé, nache 
hil'lotagui ra Ita'araec na qaiqolategá ra natavó nam alpipi ra qailognaganá na iallep'pi 
ra ishet ra pasa'a hinnogonevó ca Ima ra Ivennataga na empresas taq na 
instituciones cam qaianaqgue ca ¡o'ot ra yayaten. Nae'taga ra chegoqta'gue ra mashe 
ro'onatagatec ra saishet ra nmatec na ntelaga, nache henam ra mashe naectaegué' 
ra qaitatalec ra qailotaguí na onolec taq ra cheqa'gue natagaen ra uetapiguí nam 
na'aqgtecpi qauempi. 


Himmavec na qandotapeguet gaya agat nam laié ra rolagui nam Ishevé nam ¡allep'pi 
taq nam alpipi. Mashe tres qa'avogoic so 2019 nache uetalec so nerec ra 29% ra 
ueta'a naua hinnogonevó laloqnec nam i¡allep'pi ra naco'nae nam alpipi. Eyé rolagá 
nquictavec ra ra qaitagtegá na onatac ra saishet ra nanet'tañé taq ra maiche 
nuectapeguelá'. O ua'aucheguiñé qailotagui, ra egó' naloqnec nache nquiguec nache 
hivirá ye 35,6% qalaq ye ngatagatec nache hivirá ye onolec 29,4% (DNElyG MECON; 
2020). 


Ra saishet ra qanoqgchenagará' ye poqaié na ntelagapi, nache 
saishet ra qome ra qaiñogot ra qanoqchenará ye Ipogoyaga na 
Ishevé enaua alpipi taq nam ¡allep'pi. 


Npa'atec nache, ená qgaipetalec mashe roná, qoiectegá nam lapaganagat na 
natagacó ra qaicoua'ae nam alpipi ra nalemaqgté' nam lauo’ taq na netañá Imá’ taq ra 
egó ioqla'ná ra ndotec taq ra ro'onatagan pa'auec nam Imá’. Ra etec, nache ueta'a ra 
iaconeguet na onatac ra sagaja'vá ra qaisheten (qaicá ca nanel'lec natagaen ra 
saqpa'a ra himmé) taq, ra etec, ra qapio'lé na iaconeguet lashevé. End ueta'api egó 
iachagan ra egó lleguec ra hil'lalec ra “noon ca ueta'a” nache talec na iaguec na 
hip'petec ra ueta'a nam Ima lata'araec na ndo'oguet. 

So nvií 2020, ñe Dirección de Economía, Igualdad y Género del Ministerio de 
Economía de la Nación naloqná so ua'auchiguiñé qaitauanec n onatac ua'a na n'iec 
taq nam ntelaga ra ishet ra qaisheten na PBI nam sonaqta'a país taq iaconeguet ra 
naigui nache e 16%. Ye naigui laguelec ueta'a ra paasheguem nam iatapeguevó nam 
ioot na industria (13,2%) taq na menagac (13%); nagui ra, qaivo'ó na lashevé 
yo'ogchigui, nam chaq ua'ague ca ianec enauac na qaiuetaeque na argentina. 


Nam saqayauoo ra cheĝoqta'agué na onatac nache qaia'alec nataqaen ra 
ndotapeguet na nvenaganaga nam alpipi mashe iepi, ra saqpoc na nvi'í nache 
laponagalec cheyé saishet ra hinnpgotevó ra nallechiguiñé nam onatac mashe 
nanettañepi, naetaga ra uetaáa nam i¡asateguet ntelaga taq nam cheqa'gué 
onataganagac ra saishet ra ueta'a taq ra soche carco'olec ra saishet ra qoiereñé. 


Na sonagta'a país, qaialecten na Plana de Inclusión Previsional, iavo'ó na papel ra 
hi'veh'lec nam sagenaa nam chega'gue nache ra mashe qayveh'lec ra hin'nogotevó 
nam alpipi ra saqveta'aguet ra himmavec nam vi'í ra iasagta va na jubilación. 


Qalaq namayé alpipi ra saqnolecpi uo'o na lvetaganaga, nache qanquiegatec nam 
na'aqtec ra eg po saishet ra qaiquetegá ra nquiegatec taq saishet qayconeh'vá ra 
gaio'onatagan cha’ egó qalota na qailotagui naloteguet ra mashe ¡aguecpi, ra sajec 
ro'onatagan licencias extraordinarias, taq qaiqola'tegá ne'ná ishet ra qaiñoĝot ra 
cesantes. Natagqaen, qalotá nam ua'gue na onatac ra qaicá ca maiche Imet 
yooqgchigui ra saqpa'a ra annogonevó ndotec nam aro'oc taq ra maiche annatagan 
nataqaen ra apa'aganavec ra qamachagcá nacota'ae nam ueta'a yo'oqchigui (nae'taga 
ra taialec taq ra saishet ra ro'onatagan ca ueta'api). 


Namayé shegauapi trans ra hin'nogotevó na onatac taq ra no'onaguet nache nvirevó 
ra qaitagtegá. Qalagaye na Ipoqo ra cheqa'gue yo'ogtalec na lleguiñé nache 
saganalo'ot nam ueta'api nam alpipi cisgenero' ra nachená na ¡allep'pi, qalaq nam 
trans taq na travestis iachagan nam higolategá ra ñaq uetapigui ra ialectavó na 
onatac nanet'tañé. Ye yo'oqchegui neraganagac ¡a'agat yemayé himmavec na trans 
ueta'á ye Ciudad Autónoma de Buenos Aires ñe Ministerio Público de la Defensa en el 
año 2017, lapa so 80% nam alpipi trans taq travestis saishet ra uo'ó ca lo'onatac 
yayamaqchiguiñé taq 70% saishet ra hinnogonevó ra soche qainat ra shetaeque 
ro'onatagan?. 


1 Cisgénero: se refiere de esta forma a las personas cuya identidad de género coincide con el sexo 
que les fue asignado al nacer según su genitalidad. 

2 Ministerio Público de la Defensa, Ciudad Autónoma de Buenos Aires (2017). “La revolución de las 
mariposas. A diez años de la gesta del nombre propio” Disponible en: 
https: //www.mpdefensa.gob.ar/sites/default/files/la revolucion de las mariposas.pdf 


Ena'ama ra n'lotaguec 


Ntelagapi taq saq'ena'api 


Ra mashe setagasogtega na ntelaga nache shenagtaega ñe pa'achiguiñegue na laiñé ra 
saq'ena'a' ra cheqa'gue, chegogtague ñe qaia'an nam laipi ra gaipaaganec taq na nquiegapi. 
Ra etapeguec, ra qay'ioqtalec nam onatac ueta'a nam n'iec taq na ntelaga nache ia'alac ra 
nalotá ra chogorá' taq ra aloluecsat. 


Qalagaye lerec ñe CEPAL so vi'í 2018, na Argentina, enac na 100 iallep'pi qailalec ueta'a na 
lachogoyec nataqaen uo'o na 120 alpipi ra nataqaen ra ueta'a na nachogoyec, nache egó 
nmeta'a ra nacota'api ra ueta'a na lachogoyec iaguec. Era ra gaitagaya feminización de la 
pobreza. Nam l'loĝoc ca ueta'a goyanem ra ntelaga, tag ra agtaganagac ra taegué qaicá 
loquiaqa' ra ishet ra hinnoĝonevó nam mercado onataganagac, nache laguec ra egó 
ndo'oguet ra qaicá ca maiche ndotec nveneguet nam n'iot'ta'a cam etec na nachalatagac. 


Nam saq'ena'a lagueclec enauac nam ueta'a nataqaen ra naco'nae na nquiegat'tauec nam 
qandotapeguet ená nquiega Yasogat'tec nam cheqa'gue. Ena qaicá ra maiche ndotec cha'ye 
qaicáca no'ona'hguet onataganagac ñe niec nache egó qapalte'ua ñemayé cha' ca 
hivvetaeque nache hiqola'ná ra yo'oqchigui ra himmevó ca nacota'ae so l'llá shegauá ra 
qauemaec. 


=> Napi ntelagapi iashecchegui ca yo'oqtá na'agasontec 


Ye yoogtá nagasontec nacheyé ra qailoatgui ra qanaqa'ñé na sonaqta'a qalaq saishet ra 
qaicoua'a ñe na'attañé enauaque niotta'a ñe pa'atauó ra qaipataqta'a (naetaga ca 
auachega'gue, cam arvó, cam henaam, Há). Qaiasaqtavó na Imeh'naĝanaĝac ra 
qaoyoqtegué cam saqaila'a na onatac ranntelaga cha'ye netañá nam niotta'a lactiguiñepi taq 
na la'agosontec ra nacheyé ra qaya'alac nam alpipi taq na LGBTI+. 


Qailognaganá, na onatac ntelaga saishet ra qaisheten saishet ra onolec ra ueta'a naloguiñé 
saghenaapi nam iallep'pi, alpipi taq na LGBTI+, nataqaen enauaque na niotiaa na 
nquictasheguem ueta'a nvenaganaga. Nache henam nam alpipi iootac lapa onatac ra 
saishet ra qaisheten saq'enegue na iallep'pi, nam alpipi saqpoc nam qoiañé na alpipi 
Ita'araec ca ro'ogoná. 


Nam alpipi chogoraqpi uetto'ot na iaguec qay'uen ra nteltagá taq saqpoc ra nquitagac ra 
maiche ¡o'ot nache ñe Estado ra saishet ra esa napaĝah'lec na paĝaguenaĝac, ra aya'uá ra 
qanataren na anachalatagac, ca anaquit'egá onataganagac yayamaqchiguiñé, taq nam 
laiepi. Qalagayé nam alpipi raueĝatapeguelec na poctá taq Ita'araec ra ishet ra hisheten na 
roogotegá ra hil'lotagui iaguec qalaqa qapio'le na onatacpi taq hit'tauatec na yaqa'a niec, 
nache roogotega ra hivit'ta'a ra qaicá Idaqa ra uo ca loonatac l'llá hicotapeguet, nam alpipi 

ra choĝoraq ueta'a ra gapiolé ra lven'nataga iatec ra ioot ra he'nam, nache hilota'a ye 
tachiguiñá ra nquitagac ra qaica ca Ivenaganaga. (Rodriguez E. Marzonetto 2016). 


Qalaq nagui na qailotagui naagasontec seshetaq qaychagan na cadena migratorias de 
cuidados cam ua'gue na onatac ntelaga nam países laiñegueshec ishet ra qalpatagana' na 
alpipi cheaq'uecpi. Ena “lpat'tagui” qaie'eguelagalec ená sonagta'a país ra saqpa'a na 
chegaq'uec sagaiapeque taq nam mashe pa'ate'ua na laiñé naqon'naqa nam alpipi ra lapáh 
ie'eguelaq chega'gue na lamayagac pa'aiavec taq qom taq ra países saqaiapeque. Nachená 
ra yo'ogtá ra qantetapeguet natagaen ra egó qanquiá na chega'gue. 


Ena mashe shegauapi ¡esapi, nam alpipi ueto'ot na nquitagac nqa'alaga ra tasheguemná na 
iallep'pi (81,4 vi'í nalleta'ae na 74,9). Qalaq na nquerogó ra nasheguem ra Ita'araec lla'ac ra 
sanooelec taq ra hiquevotac. Na lvenaganaga ra qaitauan taq ntelagapi na oantacpi na 
ngalaga ra nache'eta'ae nache ¡actec napaquelec nam iallep pi. 


Ye qailotagui Encuesta Nacional de Calidad de Vida de los Adultos Mayores (INDEC, 2012) ye 
12,2% nam alpipi iesapi ra mashe 60 vi'ípi i¡achaganevó ra ueta'aguet na onatacpi nalotañé na 
nqa'alaga ra nacheeta'ae qalagayé nam iallep'pi nache uetaa 5,9%, nquictauec yemaye 
ueta'uá nam onatac nalotañé ra lapota'a na mashe ¡esapi na 75 vi'ipi (25,2% rtata'ae ye 
13,2%). 


Saqpa'a onolec 19% na mashe ¡esa nquerogo ishet ra n'nogotevó na ralagaec achic ¡aguec 
ntelaga, ra nquictec ra niot'ta'a uetra'a na laiel ra hicíconeguet na ¡actec (58%) nalota'ae nam 
aliñeguishec taq pa'aguiñé (13% taq 20% nachejec) (Faur E. y Pereyra F. 2018). Ra etec 
pa'ayaguet na mashe lta'laraec na ¡acotapeguet nache ueta'aguet na ¡alaqta'aguet ra uo'ó ca 
hishten namayé ro'ogotegá qalaq nam laiepi nache hinogonevó saqpoc nache ta'auá ra 
Itelaga nam lauo'pí (ra egó maiche ¡aconeguet na onolé aló). 

Plogoc na Estado 


Ñe Estado ueto'ot ra npogoené' taq ¡asateguet na eta'api na quitagacpi taq na enecpi talec 
himmavec na shegauapi. Ra rtauanagan nache qaishet nteteguet na eta sag'ena'api ra 
ganogchenagatec na organización social nam coletac etra'a namayepi ra ueta'aguet na 
lauo'pi tag layah'nec ra rsheh'naganá na onatac ntelaga taq nam shegauapi ra natagaen ra 
nachagan ishetr ianec naganquit'tegapi. Nachesopi, hiven ra nacheyé qaichagan na'aqtecpi 
yo'oqgtá nacheyé ra eta api. 


Ye qailotagui ra nataqaen ra npogoené ¡alecta'uá na Estado enapi organización social na 
ntelaga nache: 


+ Qaltada qay'uatíton na ntelaga ra qay'uen taq ra nacheyé re ueta'guet na enec ra 
nacheetc ra qanapagat'talec; nache henam na onatac ra qayo'ogoren, qaiavo'ó ca 
na'agat taq qaisheten ra nacheyé nateteguet. 


+ Qajavoó na'agat enapi ntelagapi nache uetot na mashe nanet'tané chegague ra 
nachená na eta'am. 


+  Qaio'ogoren taq qaiapagaguen na onatac ntelaga, qaipa'agalec ca nachecá ca alpipi. 


Egó laloqnec, ra nacheyé ra qanoqgchenagasheguem napi laielpi naco'naepi na 
nvenaganagaqui ntelaga, ye qanañecteuá ra gaiache ra jec taiague' nam al'uá ra onatac 
himavec nam shegap pi, qaiachagatec ra ¡alecteguet ra nache etae nam ¡allep'pi ená onatac. 


Qalaq ñe Ministerio de la Mujeres, Género y Diversidad de la Nación taq ñe Dirección 
Nacional de Políticas de Cuidado ra ¡alegue'uá, qalapagñe ca etapeguec, qalapaqtiguiñe taq 
gailo'guet na ntagayagac gayuelec na mashe galota pa'atcheguem eta'a nache saishet ra 
onolec nache lapa nam ueta'a ra iaconeguet na ntelaga qalaq natagaen ra naco'nae' na 
netañé na Ima'pi ra ianec. 


=> Mesa Interministerial de Políticas de Cuidado 


Lapona' catorce na organismos del poder Ejecutivo Nacional? ra ganogtaiapiguí ra 
galapagañé cam na'agtecpi ra iasagavó ca onole organización social ra nte'lá ra esa, 
ra qaia'añaqchet ra eta'api enauacpi cam cheqa'gue, taq ra uo'ó ca iasaga'uá ca lauo’ 
pi taq na ueta'a onatac, naache henam ra qoianec ra eta'a na enauaque na chega gue. 


3 Ministerio de las Mujeres, Géneros y Diversidad; Ministerio de Desarrollo Social; Ministerio de 
Trabajo, Empleo y Seguridad Social; Ministerio de Educación; Ministerio de Salud; Ministerio de 
Economía; Ministerio de Desarrollo Productivo; Instituto Nacional de Servicios Sociales para Jubilados 
y Pensionados (INSSJP-PAMI); Agencia Nacional de Discapacidad (ANDIS); Administración Nacional 
de la Seguridad Social (ANSES); Administración Federal de Ingresos Públicos (AFIP); Instituto 
Nacional de Asociativismo y Economía Social (INAES); Instituto Nacional de Estadística y Censos 
(INDEC) y el Consejo Nacional de Coordinación de Políticas Sociales. 

=> Campaña Nacional “Cuidar en Igualdad. Necesidad, derecho, trabajo” 


Qanauagayagasheguem chaq qailotagui ra qaltaĝa qanqahñé ye qoietapeguec 
federal taq territorial taq cam qoianaguipi, nayah'necpi, qayayaten taq ra mashe 
qayayateteguet na mashe togoshecpi nam taya gue na ntelaĝapi ra iashet ra qainomá 
nache qaya'uaqañe ra ialecteguet na qaisheráó' nam ntagayagac yatec ye 
qanasoqchegue na ntelagapi. 


Nam nqaec tayague na iamaĝataĝac na ntelaga ra esa ra saishet ra nalota ra 
ialectavó nache'etaae ra himmavec na sonaqta'a: nachenapi ra nache'etae ra 
roonatagatecpi, iasolec taq n'vagayasheguem na ntelaga. Ra etec, himavec nam 
gayayaten ishet ra qaiachaye ra gayoogoren taq ra gaitagayapigui nam qanayetañá 
nache qaishet ra esa ra ganaralagat na natagacó ra qanauagayagasheguem ra 
qaimalec taq qailotagui na nvenaganada niottaacam ua'gue na'ague nam sonaqta'a 
país. 


=> Parlamentos Territoriales de Cuidado 


Nachená na naloguiñe ra neta'a taq ra qaitaqtapigui ye latagac lapapi na nachat'tecpi 
nam sonaqta'a sapiaqtalec (qaltaga ñaqata'ñé na'aqtaqa naponagac ra nacheyé ra 
gaitagayagapigui, ganoctayapigui, cam taia'gue na qaya'attañé n'iec tasheguemna taq 
ca ua'gue ra vichiguiñá). Enauaque ra qailotagui nauá: qanmenaganá' cam nayah'nec 
taq ca latagac na ueta'api, ganaralagatta'aguet ra nvenaganada taq na qailota'aguí na 
qanayeta'a, qanmanaqchet na shegauapi ialectauó ra gayanec na qanapagaguetegá 
ntelaga, qanauagayagasheguem qaimalec qanasachegue ra gailotaague na 
nmeh'naganagac taq na na'aqtec ndotec, taq qailaeque ca ñeguec ra qanayeguelec 
enauacpi nache hivittec naguí na feminización na mashe nayamagatchiguiñé na 
ueta'a na ntelagapi. 


Ra saqaishet saqaimeten na napaĝaguenaĝac ishet na nlagayec, saq'ra'añalec, 
ganaugayagasheguem taq ra qaipacchegué, nache qay'uoó ca ganoctayapigui cam 
taya'gue napi ntelaga ra qaiven, na enec taq onatac nache'eta'ae. 


=> Mapa Federal del Cuidado 


Enauaque qaio'ot ñe Comisión Económica para América Latina y el Caribe (CEPAL), 
na lapaqtañé qanayeguelec nam mashe yayamagchiguifié ueta'a na ntelaĝa ená 
sonaqta'a país nache na na'agah'té naché ianem ra Icuen'nataga nam sagaigolana 
taq qay'uetaeque ntelaga enauac na sonaqta'a nacional. 


=> Comisión Redactora del Anteproyecto de Ley para un Sistema Integral de Cuidados 
con Perspectiva de Género 


lalectavó na nueve yayaten na mashe qaitaqtapigui, qaio'ot ca Anteproyecto qalaq 
gaYyauoó ra taigue ialecta'api, cam etec ra nataĝanaĝac ra niottaa nam cheqa gue taq 
ra naconapi ñe Mesa Interministerial de Políticas de Cuidado. Ne Comisión uo'ó ca 

lalogaó' ra 240 na'agah'té cheoqtot ra qanasachegue (ye noviembre ye 2020) nache 
qoianavó ye anteproyecto. 

Na'aqtaqa pa'atecpi 


Yem onatac ueta'a ñe n'iec taq ntelaga ndooguet na mashe nanet'tañé rae tae ra enauacpi, ra 
qaivenpi, nacheyé taq, ra mashe qaila'api, nam laié ra nacheyé ra qaiven. Qaicá ca ntelaga 
ndouec qomí hindoqtec taq hica'alaqtavec na sonaqta'a. qalagayé, ena onatac saishet ra 
gaio'ogoretec ra qaiven taq na souaqta'aguet, nache ueta'a ye ua'auchiguiñé na uetalec nam 


alpipi. 
“Ra qa'ampi nachah'ñépi, nae'yé na al'uá.” 


¿Negue'ca naigui ye nerc Ishenec ra qaio'ogoná ra qaipa'agatec na vi'í ra egó nataĝanaĝac ye 
8 de marzo. Día Interncional de las Mujeres Trabajadoras? Eyeva chagañegueló na'aqtaqa 
gaishiquiagachigui na niaganagac ra qailo'oguet nache qanqatec ra yo'ogtá erapi ueta'a ra 
saishet ra qaila'a na sonaqta'a, nataqaen ra qo%anagui ra qaio'ogoren ye qaisaqtavó ra ¡o'ot 
nam alpipi nam yo'ogchigui ie'et nquictavecpi. 


Napi alpipi iaganec ra ioot na onatacpi ueta'a na n'iecpi taq na ntelaga ra ueta'aguet ra 
nache'etae na na'agah'té taq ra, nataqaen, ioottac qalaq ye lo'onatac qaishetenpi, na alua 
nache saishet ra hect'a nache'eta'ae ra jectá ra eta'am. Selaqa'a ca saĝanaqcá camayé, ca 
VIA, lapapi. Ñenomaqteguet saqpa'a. na onatacpi ntelaga ram ua'gue ra qoioqtegue pa'avó 
nam niecpi taq nam ueta'a Iqonnaqa' nache qaishetelec ra nallañé na sonaqta'a himmaa, 
taq nam mashe naectaigué hena'am ra gaioottac ca onataganagaquipi, talleres, taq ca laiepi 
onatacpi. 


Qanmenaganaguet enapi onatac ra nache'eta'a'pi nache nsoguiñé ca qotaegue ra qaishet ra 
qaiache qaiapaguelec enauacpi taq saishet ra qalca'ié na noogoyagacpi egó alpiagacpi. Ra 
shetaeque ca garga'alaga nam sonaqta'a ra shenaqta'a, ca onatac ra qoian na ntelaga ra 
saishet ra qapalte'uá nacheyé na qaipactelec na cheqa'gue n'ioqtec. 


Himavec ra seshetaq ra maiche hintalagla, nam qar'iah'nec uetalec ra egó’ gaio'ot ra ishet ra 
auaiaten. Ra nacheyé qanoqmiré ra logoraec ca laloqo' nacheyé lleguec ca natagac, Iqui'íl taq 
himmavec, na sonaqta'a nagui nache iecta ra lleguevó na enecpi ra nacheyé saishet ra 
qaico'uaepi. 


Nem qailotagui nache qay'Jamagah'ñe na ntelagapi ra pa'atañegue na laiñé nanetañé 
nvenagnaga taq na sonaqta'a, cha'yé ca hivetaeque ca ntelaga nache ueto'ot nache saishet 
ra somayepi ra ntatagá ca tachiguiñá ca hicotapeguet taq ca maishe iasteguet lauó', taq nam 
shegauapi ra ndotecpi taq saishet ra ioqcha'á ca cheqa'gue-Ica'ate'uá ra etec maiche iacolec 
na ntelaga, ishet ra qayauoo ca na'agat cha’ so onatac ¡a'agat ra uoó lapaganadat ueta'a 
yayamaqchiguiñé. 


Lapa nam onatac ra saishet ra maiche uo'ó taq qanaralaĝat nache uaa na máquinas, nache 
na naigui na shegaua ruegalec cam iaguec camayé. Nachená na onatac ra gaya'agattec 

lactec taq qaiven, nache'etae ra dgaiyagataeguepi. Na nquictavec ra iamaĝataĝac na 
qaicota'aguet na ntelaga nache saishet ra onolec ca pa'auó na ntelaga na iayamaqchiguiñe 
himmalec na sonaqta'a, qalaq nvirevó nachená na qailotaeque onatac ra qaio'oĝoren na 
taiague. Qanquiegatec cam uetalec nam qamachaq' cá shetaeque qanauagayagasheguem 
yo'oqtá, qaipote'uá taq na qanayetalec nqon'naqa' nache uo ca qaimeten ra hil'lottec na 
naiasheguem onatac nacherá ra qanauat'tañegué na ntelagapi cha'ye motor pa'achiguiñegue 
na laiñé na nvenaĝanaĝa. 


Nam  ganogchenagatec qaiven onolec ra qaishet chaye na taiague ra 
ganauagayagasheguem qaimalec, nataqen ñe Estado nacional, provincial taq municipal, nam 
mashe nayamagahfié sonagtaa taq na ganayetaguet rsotavecpi, napi sindicatos, napi 
empresas, napi cooperativas taq negué ca iachepi iaauagan ca uaña ca netañá nam 
shegauapi ra ntelaga. 


Ra qaiuattolec, ra qaio'ogoren taq na qaltaĝa qoyanecpi na onatac ntelaga nache 
anquigue'uá na sonagta'a ra nachyé ra esá. Qoietegá ra enauacpi ra shenagta'a ra shetaique 
uoó qanquitagac ra sonaqsheguem, ñapagaguenaq, onataganaq taq hinquiegatec na 
proyectos na nga'alaga uetapiguí laiel nache eta'a pí. 

